เชื่อว่าหลายคนถ้ามาขอนแก่นคงถามหาร้านอาหารฟิวชั่นดีๆสักร้าน ยิ่งถ้ามีขนมด้วยยิ่งดีเข้าไปใหญ่ ขอแนะนำร้าน มาม่าบิ๊ก เลยค่ะ ร้านอาหารที่ตั้งอยู่ฝั่งกังสดาร มหาวิทยาลัยขอนแก่น ติดถนนกัลปพฤกษ์ ถ้าเข้าจากทางถนนมิตรภาพให้สังเกตทางซ้ายมือไว้เลยค่ะ
ร้านตกแต่งบรรยากาศอบอุ่นเหมาะกับการมาทานข้าวกับครอบครัวเป็นที่สุด เจ้าของร้านเป็นคุณน้าผู้หญิงใจดีหน้าตายิ้มแย้มรับแขกค่ะ 

มาม่าบิ๊กมีอาหารให้เลือกมากมายทั้งไทย จีน ฝรั่ง แต่ที่ไปทานมา เลือกที่จะไปรับประทานขนมค่ะ จะบอกว่าร้านนี้เป็นเจ้าแรกๆของขอนแก่นที่ทำเครปเค้ก ช็อคโกแลตลาวาและฮันนี่โทสเลยก็ว่าได้ และที่สำคัญอร่อยมาก และไม่เลี่ยนด้วยค่ะ

เท่าที่ดูจากเมนูอาหารและเค้กส่วนมากราคาก็ค่อนข้างสูงทีเดียวประมาณจานละ 80-100 ขึ้นไปแต่ถ้าลองทานแล้วถือว่าโอเคเลยค่ะ

ที่ร้านมีที่นั่งอยู่มากพอสมควร แต่ที่จอดรถต้องอาศัยจอดข้างทางค่ะ แต่ในภาพรวมก็ถือว่าโอเคค่ะ